hu hu hu hu hu hu hu hu hu hu en hu en hu hu hu hu hu ceb hu hu hu hu hu hu hu en hu hu en hu en hu hu hu hu hu hu hu hu hu hu de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo en cs de hu hu hu hu hu hu hu hu hu hu hu hu hu hu hu hu en pl en en en hu hu hu hu en hu hu en hu hu hu en en hu en en hu fr hu hu hu hu hu hu hu fr de de en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en de ar ca hbs_lat cy da de eo es eu fa fi fr lt he it id is it ko it lv nl nb nb pt ru hbs_lat sl sv th tr fy vi zh hu hu hu hu hu hu hu hu hu hu
Galaxis útikalauz stopposoknak (regény) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. július 23.
Ugrás a navigációhoz Ugrás a kereséshez
A magyar kiadás borítója (GABO)
The Hitchhiker's Guide to the Galaxy
NPR Top 100 Science Fiction and Fantasy Books (2)
Móra (Kozmosz Fantasztikus Könyvek) (1987)
A Galaxis útikalauz stopposoknak (The Hitchhiker's Guide to the Galaxy) Douglas Adams ötrészes sci-fi sorozatának első része, mely az Egyesült Királyságban 1979-ben, Magyarországon 1987-ben jelent meg először. A regény alapjául Adams rádiójátéka szolgál, melyet a BBC 4-es csatornája 1978-ban sugárzott. Megjelenésének első három hónapjában 250 000 példányban fogyott az Egyesült Királyságban.[1]
A történet számos további formában jelent a későbbiekben. 1981-ben televíziós sorozat,[2] 1984-ben számítógépes játék, 1993 és 1996 között képregény és 2005-ben mozifilm is készült belőle, melynek forgatókönyvírója és egyik producere maga Douglas Adams volt.[3]
Alább a cselekmény részletei következnek!
Ford a történet elején Arthur Dent nevű barátját keresi fel islingtoni otthonában, hogy figyelmeztesse őt a közelgő világvégére, azonban barátja éppen a háza előtt fekszik a földön fürdőköpenyben egy nagy, sárga buldózer előtt, hogy megakadályozza otthona lerombolását, mely egy tervezett gyorsforgalmi út útvonalában fekszik. Ford ráveszi a dózerolást felügyelő Mr. Prossert, hogy feküdjön egy félórára a sárba Arthur helyett, amíg ő és barátja elugranak a Ló és Lovász nevű közeli ivóba, ahol Ford elmeséli, a vogonok a Föld felé közelednek, hogy elpusztítsák, mert a bolygó egy új hiperűr sztráda útvonalában áll. Ford és Arthur űrhajóstoppal menekül el, az éppen a Föld elpusztítására érkező vogon hajóra kerülnek. A hajó kapitánya, Prostatikus Vogon Jeltz kegyetlenül megkínozza őket egyik verse előadásával, majd kidobják őket az űrbe. Szerencséjükre Zaphod Beeblebroxnak, Ford másod unokatestvérének valószínűtlenségi hajtóművel működő Arany Szív nevű űrhajója az utolsó pillanatban felveszi őket. Itt találkoznak össze Zaphoddal, Trilliannel és Marvinnal.
Zaphod űrhajója a Lófej-ködbe, azon belül a Magratheára, egy ötmillió éve halott luxusbolygóra tart, mely egykor bolygógyártással foglalkozott. Ott Szlartibartfaszttól megtudják, hogy a Földet a szuperintelligens egerek megrendelésére készítették, a bolygó ugyanis egy komputer, melynek feladata megadni az Végső Kérdést a 42-re, ami egyébként a válasz „az életre, a világmindenségre, meg mindenre”. Az egerek, akik a komputer programot kormányozták, válasz nélkül maradtak, mivel a program vége előtt a vogonok lerombolták a Földet, ezért Trillian két egere, Frankie és Benji, meg akarják venni Arthur agyát, a komputerprogram utolsó maradványát, hogy megtalálják benne a program eredményét. Ford, Arthur és a többiek sikeresen elmenekülnek a Magratheáról, mert a megállításukra érkező űrhajó öngyilkos lesz, amikor meghallgatja Marvin világegyetemről alkotott véleményét.
Itt a vége a cselekmény részletezésének!
Galaxis. Útikalauz stopposoknak. Tudományos fantasztikus regény; ford. Molnár István; Kozmosz Könyvek, Bp, 1987 (Kozmosz fantasztikus könyvek)
Vendéglő a világ végén (2. rész)
Az élet, a világmindenség, meg minden (3. rész)
Viszlát, és kösz a halakat! (4. rész)
Jobbára ártalmatlan (5. rész)
Ja, és még valami… (Eoin Colfer által írt hatodik rész)
↑ 1000 novels everyone must read: Science Ficton & Fantasy (part one). The Guardian, 2009. január 22. (Hozzáférés: 2011. augusztus 20.)
↑ The Hitch Hikers Guide to the Galaxy (TV Series 1981). IMDb. (Hozzáférés: 2011. augusztus 21.)
↑ The Hitchhiker's Guide to the Galaxy (2005). IMDb. (Hozzáférés: 2011. augusztus 21.)
A magyar Wikidézetben további idézetek találhatóak Galaxis útikalauz stopposoknak témában.
Douglas Adams: Galaxis útikalauz stopposoknak
Vendéglő a világ végén
Az élet, a világmindenség, meg minden
Viszlát, és kösz a halakat!
Ifjú Zaphod biztosra megy
Douglas Adams Titanic csillaghajója
Ja, és még valami…
The Hitchhiker's Guide to the Galaxy
The Hitchhiker’s Guide to the Galaxy
Sci-fi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Galaxis_útikalauz_stopposoknak_(regény)&oldid=24054007”
Minden szócikk halott külső hivatkozásokkal
Szócikkek halott külső hivatkozásokkal 2018 augusztusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 23., 13:20
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.